b'\n_START_ARTICLE_\nLetali\xc5\xa1\xc4\x8de Samedan\n_START_SECTION_\nZgodovina\n_START_PARAGRAPH_\nOb koncu druge svetovne vojne so \xc5\xa1vicarski organi ugotovili, da bi bilo smiselno obstoje\xc4\x8de lokacije posodobiti kot regionalna letali\xc5\xa1\xc4\x8da, za podporo primarnim mestnim letali\xc5\xa1\xc4\x8dem, pri \xc4\x8demer naj bi letali\xc5\xa1\xc4\x8de Samedan bilo eno od petih.\n_START_SECTION_\nObjekti\n_START_PARAGRAPH_\nLetali\xc5\xa1\xc4\x8de ima eno vzletno-pristajalno stezo v smeri 21/03 z asfaltno prevleko v izmeri 40 x 1800 m. Zaradi svoje lege na dnu doline, ni opremljeno s sistemom za in\xc5\xa1trumentalno pristajanje.\n_START_SECTION_\nOperacije\n_START_PARAGRAPH_\nZ nadmorsko vi\xc5\xa1ino 1.707 metrov (5.600 ft), je najvi\xc5\xa1je letali\xc5\xa1\xc4\x8de v Evropi (z izjemo letali\xc5\xa1\xc4\x8da v francoskem Courchevelu, pri \xc4\x8demer je tam mo\xc5\xbena uporaba samo STOL letal). To je eno od najbolj zahtevnih letali\xc5\xa1\xc4\x8dih po svetu zaradi svoje te\xc5\xbeavne topografije in vetrov ter tanke zra\xc4\x8dne plasti kot posledice visoke nadmorske vi\xc5\xa1ine. Letali\xc5\xa1\xc4\x8de nima rednega potni\xc5\xa1kega prometa. (Najbli\xc5\xbeja letali\xc5\xa1\xc4\x8da so v Luganu (185 km) in Zurichu (220 km) ). Promet na letali\xc5\xa1\xc4\x8du sestavljajo letala splo\xc5\xa1nega letalstva vklju\xc4\x8dujo\xc4\x8d \xc5\xa1tevilna zasebna in poslovna letala, \xc5\xa1portna in zasebna propelerska letala in letala \xc5\xa1vicarskih oboro\xc5\xbeenih sil. Letno zabele\xc5\xbeijo med 14.000 in 20.000 premikov letal na letali\xc5\xa1\xc4\x8du._NEWLINE_Vzletno pristajalna pista ni vedno brez snega, je pa dovolj velika da bi lahko tam pristajala tudi ve\xc4\x8dja, potni\xc5\xa1ka letala tipa Boeing 737-200, Airbus 319 ali Super Constellation._NEWLINE_Vzlet na tem letali\xc5\xa1\xc4\x8du na splo\xc5\xa1no zahteva posebno tehniko ogrevanja motorjev, z delujo\xc4\x8dimi zavorami, tako, da se zmanj\xc5\xa1a potreben \xc4\x8das za vzlet na stezi in da letalo ob takem na\xc4\x8dinu pridobi \xc4\x8dim ve\xc4\x8d hitrosti. Ta tehnika je na splo\xc5\xa1no izvedljiva z ve\xc4\x8djimi letali in s te\xc5\xbejimi tovori.'